A Versailles japán kiadója bejelentette, hogy 2008. augusztus 19-én egy amerikai zenésztől azt az üzenetet kapta, hogy a ""Versailles"" név már foglalt zenei berkekben. Az együttest így gyakorlatilag kényszerítették, hogy új nevet találjanak maguknak, hogy tovább folytathassák zenei tervüket az Egyesült Államokban. A névválasztáshoz a rajongók segítségét kérték. Szeptember 14-én az együttes a hivatalos honlapjukon jelentette be, hogy ezután az Egyesült Államokban a ""Versailles -Philharmonic Quintet-"" nevet fogják használni, míg a világ többi pontján a nevük továbbra is az eredeti marad. Az új nevet a rajongók által javasoltakból az együttes választotta ki. Bár a Philharmonic Quintett így együtt egyik javaslatban sem szerepelt, külön-külön többen is javasolták őket. Az együttes tagjai azért választották ezeket a szavakat, mert a jelentésük kifejezi az együttes lényegét: a ""philharmonic"" utal a zene szimfonikus stílusára, a ""quintett"" pedig jelzi, hogy öten vannak az együttesben. [3] Az első kislemezük címe, melyet az új nevükön adtak ki Prince.

Maga Hmelnickij kicsit megrémült az orosz „pártfogástól”, és ki akart szabadulni alóla. Mivel nem akart visszakerülni a lengyel király hatalma alá, 1655 júliusában tárgyalásokat kezdett X. Károly Gusztáv svéd király követeivel.

A Titanic & Olympic: The Truth Behind the Conspiracy (A Titanic és az Olympic: Az igazság az összeesküvés mögött), című könyvben Bruce Beveridge és Steve Hall történészek különböző összeesküvés-elméleteket cáfolnak a Titanic elsüllyedésével kapcsolatban, köztük egyet, amelyet a ""teljesen nevetséges"" kategóriába tartozóként írnak le: az elmélet szerint a 20. század elején a jezsuiták feltehetőleg anyagi forrásokat kerestek, hogy finanszírozzák ármányaikat és háborúikat. 1910-ben egy titkos találkozón, amelyet a bankár J. P. Morgan-nél tartottak, hét jelentősebb, jezsuiták által kontrollált vagy velük szövetséges pénzember arra az egyezségre jutott, hogy ki kell zárni a bankvilágból a külső vetélytársakat, és létre kell hozni egy olyan központi bankot, amely mögött az Egyesült Államok kormánya áll, s amely később a Federal Reserve-ként vált ismertté. Ezzel a tervvel azonban bizonyos befolyásos üzletemberek, mint például Benjamin Guggenheim, Isador Strauss és John Jacob Astor IV szemben álltak. Hogy ezt a három hatalmas ""ellenséget"" kiiktassák, a jezsuiták meghagyták Morgan-nek, hogy építse meg a Titanicot és rendezze úgy, hogy a nevezettek hajóra szálljanak egy előre megszervezett, végzetes első utazásra.